stanford-oval/wikipedia huggingface dataset:
การ์โล อันเชลอตตี

การ์โล อันเชลอตตี (อิตาลี: Carlo Ancelotti; เกิด 10 มิถุนายน ค.ศ. 1959) ชื่อเล่น การ์เลตโต ในอิตาลี และ ดอนการ์โล ในสเปน เป็นอดีตนักฟุตบอลและผู้จัดการทีมฟุตบอลชาวอิตาลี ปัจจุบันเป็นผู้จัดการทีมเรอัลมาดริด ในลาลิกาของประเทศสเปน ได้รับการยกย่องให้เป็นหนึ่งในผู้จัดการทีมที่ยิ่งใหญ่และประสบความสำเร็จมากที่สุดตลอดกาล  เขาเป็นผู้จัดการทีมที่ประสบความสำเร็จมากที่สุดในการแข่งขันยูฟ่าแชมเปียนส์ลีก โดยพาสโมสรคว้าแชมป์ห้าสมัย (สองสมัยกับเอซีมิลานและสามสมัยกับเรอัลมาดริด) และเป็นผู้จัดการทีมคนเดียวที่ได้คุมทีมได้รอบชิงชนะเลิศรายการดังกล่าวถึงห้าครั้ง
ในฐานะผู้เล่น อันเชลอตตีเคยชนะเลิศยูฟ่าแชมเปียนส์ลีกสองสมัยใน ค.ศ. 1989 และ 1990 ส่งผลให้เขาเป็นหนึ่งในเจ็ดคนที่ชนะเลิศการแข่งขันรายการนี้ทั้งในฐานะผู้เล่นและผู้จัดการทีม เขายังเป็นผู้จัดการทีมคนแรกที่คุมทีมได้แชมป์ฟุตบอลลีกในการแข่งขันห้าลีกใหญ่ของทวีปยุโรป (เซเรียอา, พรีเมียร์ลีก, ลาลิกา, บุนเดิสลีกา และลีกเอิง) และเป็นผู้จัดการทีมที่ประสบความสำเร็จสูงสุดในฟุตบอลชิงแชมป์สโมสรโลก และยูฟ่าซูเปอร์คัพด้วยการคว้าแชมป์สามและสี่สมัยตามลำดับ (ร่วมกับเอซีมิลานและเรอัลมาดริด) อันเชลอตตีเริ่มต้นอาชีพในตำแหน่งกองกลางกับปาร์มากัลโช 1913 ช่วยทีมเลื่อนชั้นขึ้นสู่เซเรียบีได้ใน ค.ศ. 1979 และย้ายร่วมทีมโรมาในฤดูกาลต่อมาซึ่งเขาคว้าแชมป์เซเรียอาหนึ่งสมัยและโกปปาอิตาเลียสี่สมัย ก่อนจะย้ายไปเอซีมิลานในช่วงปลายทศวรรษ 1980 และคว้าแชมป์เซเรียอาและยูฟ่าแชมปเปียนส์ลีกรายการละสองสมัย อันเชลิตตีเคยติดทีมชาติอิตาลี 26 นัดทำได้ 1 ประตู และลงแข่งขันฟุตบอลโลกสองครั้ง อยู่ในชุดคว้าอันดับสามฟุตบอลโลก 1990 รวมทั้งการเข้ารอบรองชนะเลิศฟุตบอลชิงแชมป์แห่งชาติยุโรป 1988
อันเชลอตตีเคยคุมทีมเรจเจียนา 1919 ตามด้วยปาร์มาและยูเวนตุสระหว่าง ค.ศ. 1995 ถึง 2001 และเข้ารับตำแหน่งผู้จัดการทีมเอซีมิลานใน ค.ศ. 2001 ซึ่งถือเป็นสโมสรที่สร้างชื่อเสียงให้เขามากที่สุดในขณะนั้น เริ่มจากการพาทีมคว้าแชมป์ยูฟ่าแชมเปียนส์ลีก 2002–03 และแชมป์โกปปาอิตาเลีย 2002–03 ในฤดูกาลต่อมา เขาพาทีมคว้าแชมป์เซเรียอา 2003–04 ด้วยคะแนนเป็นสถิติ 82 คะแนน สามปีถัดมา เขาพาทีมคว้าแชมป์ยูฟ่าแชมเปียนส์ลีกสมัยที่สอง อันเชลอตตีได้รับรางวัลผู้จัดการทีมยอดเยี่ยมของเซเรียอาสองครั้ง ก่อนจะอำลาทีมเมื่อจบฤดูกาล 2008–09 และไปรับตำแหน่งผู้จัดการทีมเชลซีใน ค.ศ. 2009 โดยคว้าแชมป์พรีเมียร์ลีกและแชมป์เอฟเอคัพได้ในฤดูกาลแรก ก่อนจะลาทีมใน ค.ศ. 2011 เพื่อไปคุมทีมปารีแซ็ง-แฌร์แม็งและพาทีมคว้าแชมป์ลีกเอิงได้เป็นครั้งแรกในรอบ 19 ปีพร้อมกับตำแหน่งผู้จัดการทีมยอดเยี่ยมของลีกเอิง หลังจากประสบความสำเร็จเป็นเวลาสองฤดูกาล อันเชลอตตีไปคุมทีมเรอัลมาดริดในลาลิกา และพาทีมคว้าแชมป์ยูฟ่าแชมเปียนส์ลีกสมัยที่สิบ รวมทั้งแชมป์โกปาเดลเรย์ฤดูกาล 2013–14 จากนั้น เขาไปคุมทีมไบเอิร์นมิวนิก ค.ศ. 2016 และคว้าแชมป์บุนเดิสลิกาได้ในฤดูกาลแรก แต่คุมทีมได้เพียงปีเดียวก็ไปรับตำแหน่งที่นาโปลีและเอฟเวอร์ตันระหว่าง ค.ศ. 2018 ถึง 2021 และกลับมาคุมเรอัลมาดริดเป็นครั้งที่สอง ซึ่งเขาพาทีมคว้าแชมป์สองถ้วยรางวัลใหญ่ในฤดูกาลแรกคือลาลิกา ฤดูกาล 2021–22 และ ยูฟ่าแชมเปียนส์ลีก ฤดูกาล 2021–22 รวมทั้งซูเปร์โกปาเดเอสปัญญา ฤดูกาล 2021–22 ตามด้วยแชมป์อีกสามรายการได้แก่ ยูฟ่าซูเปอร์คัพ 2022, ฟุตบอลชิงแชมป์สโมสรโลก 2022 และโกปาเดลเรย์ ฤดูกาล 2022–23
แหล่งข้อมูลอื่น

แม่แบบ:UEFA coach
Italian Football Federation profile (ในภาษาอิตาลี)
การ์โล อันเชลอตตี – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Profile at magliarossonera.it (ในภาษาอิตาลี)
| ด ค กผู้เล่นชุดปัจจุบันของสโมสรฟุตบอลเรอัลมาดริด  |
| --- | --- |
 1 กูร์ตัว  2 การ์บาฆัล  3 มีลีเตา  4 อาลาบา  5 เบลลิงงัม  6 นาโช  7 ฌูนีโยร์  8 โครส  10 มอดริช  11 อาเซนซิโอ  12 กามาวีงกา (c)  13 ลูนิน  15 บัลเบร์เด  16 โอดริโอโซลา  17 บัซเกซ  18 ชัวเมนี  19 เซบาโยส  21 โรดรีกู  22 รือดีเกอร์  23 แมนดี  24 มาเรียโน  ผู้จัดการ: อันเชลอตตี
ขับจากสวนอีเด็น (มาซาชิโอ)

บทความหลัก: ขับจากสวนอีเด็น
| ขับจากสวนอีเด็น |
| --- | --- |

ศิลปิน: มาซาชิโอ
ปี: ค.ศ. 1423
ประเภท: จิตรกรรมฝาผนัง
สถานที่: ชาเปลบรันคาชชิ, ฟลอเรนซ์
ขับจากสวนอีเด็น (อิตาลี: Cacciata dei progenitori dall'Eden, อังกฤษ: Expulsion from the Garden of Eden) เป็นจิตรกรรมฝาผนังที่เขียนโดยมาซาชิโอจิตรกรคนสำคัญชาวอิตาลีของยุคฟื้นฟูศิลปวิทยา ที่เขียนบนผนังของชาเปลบรันคาชชิภายในวัดซานตามาเรียเดลคาร์มิเนที่เมืองฟลอเรนซ์ในประเทศอิตาลีในปี ค.ศ. 1423
ภาพ “ขับจากสวนอีเด็น” เป็นฉากหนึ่งในจิตรกรรมฝาผนังที่เป็นภาพชุดที่เขียนโดยมาซาชิโอ, มาโซลิโน ดา พานิคาเล และจิตรกรอื่น ๆ ภาพ “ขับจากสวนอีเด็น” เป็นภาพของอาดัมกับอีฟขณะที่ถูกขับจากสวรรค์ที่กล่าวถึงในพระธรรมปฐมกาล
ที่มาของแรงบันดาลใจ

ทฤษฎีของที่มาของแรงบันดาลใจในการเขียนภาพนี้ของมาซาชิโอก็มีด้วยกันหลายทฤษฎี ตัวอาดัมอาจจะเป็นแบบที่มาจากประติมากรรมซาไทร์มาร์สยัส (จากตำนานเทพเจ้ากรีก) และภาพการตรึงกางเขนของพระเยซูบางภาพที่เขียนโดยโดนาเทลโล ส่วนอีฟนักวิจัยศิลปะมักจะเสนอว่ามาจากประติมากรรมแอฟรอไดทีแห่งคนิดัส (Aphrodite of Cnidus) และก็อปปีของงานที่มักจะเรียกกันว่า “แอฟรอไดทีอาย” (Venus Pudica) เช่น “แอฟรอไดทีอาย” (Prudence) โดยจิโอวานนี ปิซาโน
การปิดบังและการปฏิสังขรณ์

หลังจากเขียนมาได้ร่วมสามร้อยปี โคสิโมที่ 3 เดอ เมดิชิ แกรนด์ดยุคแห่งทัสเคนีก็มีคำสั่งให้เขียนใบฟิกปิดอวัยวะเพศตามมารยาทของสังคม (decorum) ในยุคนั้น แต่ในคริสต์ทศวรรษ 1980 เมื่อภาพเขียนได้รับการปฏิสังขรณ์ก็ได้เขียนใบฟิกออกจากภาพ
อิทธิพลต่อไมเคิล แอนเจโล

ภาพเขียนของมาซาชิโอเป็นแรงบันดาลใจให้แก่ไมเคิล แอนเจโลผู้กลายมาเป็นจิตรกรคนสำคัญของยุคฟื้นฟูศิลปวิทยาของอิตาลี โดยทางโดเมนนิโค เกอร์ลันเดาผู้เป็นอาจารย์ผู้ที่ได้รับแรงบันดาลใจเกือบทั้งหมดจากมาซาชิโอ เกอร์ลันเดาเลียนแบบการออกแบบหลายอย่างจากมาซาชิโอ อิทธิพลนี้เห็นได้ชัดในงาน “ปฐมบาปและขับจากสวรรค์” บนเพดานชาเปลซิสติน
ความแตกต่างจากพระธรรมปฐมกาล

สิ่งสำคัญที่แตกต่างจากพระธรรมปฐมกาลในภาพเขียนนี้คือ:
อาดัมกับอีฟเปลือย ซึ่งเพิ่มความเป็นนาฏกรรมให้กับภาพมากขึ้น แต่แตกต่างจากพระธรรมปฐมกาล 3:21 ที่กล่าวว่า “พระเยโฮวาห์พระเจ้าทรงทำเสื้อคลุมด้วยหนังสัตว์แก่อาดัมและภรรยาและสวมใส่ให้เขาทั้งสอง”
ในภาพมีดรุณเทพเพียงองค์เดียว พระธรรมปฐมกาล 3:24 กล่าวว่า “ดังนั้นพระองค์ทรงไล่มนุษย์ออกไป ทรงตั้งพวกเครูบ (ดรุณเทพ) ไว้ทางทิศตะวันออกของสวนเอเดน และตั้งดาบเพลิงซึ่งหมุนได้รอบทิศทาง เพื่อป้องกันทางเข้าไปสู่ต้นไม้แห่งชีวิต”
ประตูโค้งในสวนในภาพไม่ได้ปรากฏในคำบรรยายของพระคัมภีร์
ดูเพิ่ม

มาซาชิโอ
พระธรรมปฐมกาล
ปฐมบาป
ขับจากสวรรค์
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม 
ตำแหน่งของภาพบนเสาในชาเปล
ชาวสวิส

| --- | --- |
Nicholas of Flüe • แพราเซลซัส • บอร์โรมีนี • ออยเลอร์ รูโซ • Alfred Escher • อ็องรี ดูว์น็อง • คาร์ล ยุง เลอกอร์บูซีเย • Giacometti • เออร์ซูลา แอนเดรส • โรเจอร์ เฟเดอเรอร์
ประชากรทั้งหมด
7 ล้านคน 
ภูมิภาคที่มีประชากรอย่างมีนัยสำคัญ
 สวิตเซอร์แลนด์: 4.36-6.07 ล้านคน  (2008)
การพักผ่อนในยุโรป: 423,300
 ฝรั่งเศส: (179,100)
 เยอรมนี: (76,600)
 อิตาลี: (48,600)
 สเปน: (23,800)
Americas: 318,900
 อาร์เจนตินา: (150,000)
 แคนาดา: (146,830)
 ชิลี: (95,000)
 สหรัฐ: (75,000)
 บราซิล: (50,000)
 โคลอมเบีย: (2,000)
เอเชีย: 39,700
โอเชียเนีย: 29,600
แอฟริกา: 19,600
ภาษา
เยอรมัน, ฝรั่งเศส, อิตาลี, โรแมนซ์
ศาสนา
คริสต์
ชาวสวิส (เยอรมัน: die Schweizer, ฝรั่งเศส: les Suisses, อิตาลี: gli Svizzeri, รูมันช์: ils Svizzers, อังกฤษ: Swiss) คือประชาชนที่เกิดในประเทศสวิตเซอร์แลนด์
ชีนีเซลโลบัลซาโม

| ชีนีเซลโลบัลซาโม |
| --- | --- |
เทศบาล
Comune di Cinisello Balsamo
Panoraic view of Cinisello
   ธง ตราอาร์ม
แผนที่แสดงที่ตั้งของชีนีเซลโลบัลซาโม 
ประเทศ: อิตาลี
แคว้น: Lombardy
จังหวัด: มิลาโน (MI)
Frazioni: Bellaria, Bettola, Borgo Misto, Campo dei Fiori, Casignolo, Cornaggia, Crocetta, Nigozza, Robecco, Sant'Eusebio, Villa Rachele
การปกครอง
 • นายกเทศมนตรี: Danila Matilde Gasparini
พื้นที่
 • ทั้งหมด: 12.7 ตร.กม. (4.9 ตร.ไมล์)
ความสูง: 154 เมตร (505 ฟุต)
ประชากร (2018-01-01)
 • ทั้งหมด: 73,683 คน
 • ความหนาแน่น: 5,800 คน/ตร.กม. (15,000 คน/ตร.ไมล์)
เดมะนิม: Cinisellesi and Balsamesi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 20092
รหัสเขตโทรศัพท์: 02
นักบุญองค์อุปถัมภ์: St. Ambrose
วันสมโภชนักบุญ: December 7
เว็บไซต์: เว็บไซต์ทางการ
ชีนีเซลโลบัลซาโม (อิตาลี: Cinisello Balsamo) เป็นเทศบาลในจังหวัดมีลาโน แคว้นลอมบาร์เดีย ประเทศอิตาลี ตั้งอยู่ทางตะวันออกเฉียงเหนือราว 10 กม. จากศูนย์กลางของมิลาน เมืองมีประชากรราว 74,000 คน เทศบาลในปัจจุบันก่อตั้งขึ้นโดยชีนีเซลโล และ บัลซาโม จึงได้ตั้งชื่อเมืองเป็นเกียรติให้กับทั้งสอง เมื่อวันที่ 17 ตุลาคม ค.ศ. 1972
ชีวิตศิลปิน

| --- | --- |
ปกหนังสือ “ชีวิตจิตรกร, ประติมากร, และสถาปนิกผู้ดีเด่น”
ผู้ประพันธ์: จอร์โจ วาซารี
ชื่อเรื่องต้นฉบับ: Le Vite delle più eccellenti pittori, scultori, ed architettori
ประเทศ: อิตาลี
ภาษา: อิตาลี
วันที่พิมพ์: คริสต์ศตวรรษที่ 16
ชีวิตศิลปิน หรือ ชีวิตจิตรกร, ประติมากร, และสถาปนิกผู้ดีเด่น (อิตาลี: Le Vite delle più eccellenti pittori, scultori, ed architettori; อังกฤษ: Lives of the Most Excellent Painters, Sculptors, and Architects) เป็นหนังสือชีวประวัติที่เขียนในคริสต์ศตวรรษที่ 16 โดย จิตรกรและสถาปนิก จอร์โจ วาซารี ซึ่งถือกันว่าอาจจะเป็นหนังสือเกี่ยวกับศิลปะที่สำคัญที่สุดและยังใช้อ้างอิงกันมากที่สุดในวงการศิลปะ “เป็นงานเขียนเกี่ยวกับศิลปะที่สำคัญที่สุดในสมัยเรอเนซองส์” และ “เป็นรากฐานของการเขียนประวัติศาสตร์ศิลปะ” ชื่อหนังสือมักจะเรียกกันสั้นๆ ว่า “Vite” หรือ “Lives” หรือ “ชีวิตศิลปิน”
ชีวีตาเวกเกีย

| ชีวีตาเวกเกีย |
| --- | --- |
เทศบาล
Comune di Civitavecchia
Civitavecchia fort and harbour
   ธง ตราอาร์ม
แผนที่แสดงที่ตั้งของชีวีตาเวกเกีย 
ประเทศ: อิตาลี
แคว้น: Lazio
จังหวัด: Rome
Frazioni: Aurelia, La Scaglia
การปกครอง
 • นายกเทศมนตรี: Giovanni Moscherini
พื้นที่
 • ทั้งหมด: 71.95 ตร.กม. (27.78 ตร.ไมล์)
ความสูง: 4 เมตร (13 ฟุต)
ประชากร (2008)
 • ทั้งหมด: 51,969 คน
 • ความหนาแน่น: 720 คน/ตร.กม. (1,900 คน/ตร.ไมล์)
เดมะนิม: Civitavecchiesi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 00053
รหัสเขตโทรศัพท์: 0766
นักบุญองค์อุปถัมภ์: Saint Fermina
วันสมโภชนักบุญ: April 28
เว็บไซต์: เว็บไซต์ทางการ
ชีวีตาเวกเกีย (อิตาลี: Civitavecchia) เป็นเมืองและเทศบาลในแคว้นลัตซีโย ประเทศอิตาลี เมืองท่าชายทะเลบนฝั่งทะเลติร์เรเนียน ชื่อของเมืองมีความหมายว่า "เมืองเก่า" ปัจจุบันเป็นท่าเรือสำราญและเฟอร์รีที่สำคัญ
↑  "Superficie di Comuni Province e Regioni italiane al 9 ottobre 2011". สืบค้นเมื่อ 16 มีนาคม 2019.
↑  "Popolazione Residente al 1° Gennaio 2018". สืบค้นเมื่อ 16 มีนาคม 2019.
จานนี มอสกอน

| --- | --- |
มอสกอนในปี ค.ศ. 2016 Nokere Koerse
ข้อมูลส่วนบุคคล
ชื่อเต็ม: จานนี มอสกอน
ชื่อเล่น: Il Trattore (The Tractor)
วันเกิด:  (1994-04-20) 20 เมษายน ค.ศ. 1994 (30 ปี) Trento, Italy
ส่วนสูง: 1.82 m
น้ำหนัก: 69 kg
ข้อมูลทีม
ทีมปัจจุบัน: ทีมสกาย
ทีมสมัครเล่น
2013–2015: Zalf–Euromobil–Désirée–Fior
 
ทีมอาชีพ
2016–: ทีมสกาย
 
ชัยชนะครั้งสำคัญ
 อาร์กติกเรซออฟนอร์เวย์ (2016)  ทัวร์ออฟกว่างซี (2018) 
 
จานนี มอสกอน (อิตาลี: Gianni Moscon; เกิด 20 เมษายน ค.ศ. 1994 –) เป็นนักจักรยานอาชีพชาวอิตาลี ให้กับสังกัดทีมสกาย
มอสกอนถูกตัดสิทธิ์ออกจากในการแข่งขันตูร์เดอฟร็องส์ 2018 สเตจที่ 15
เกียรติประวัติ > สถิติรายการใหญ่

| แกรนด์ทัวร์ | 2016 | 2017 | 2018 |
| --- | --- | --- | --- |
 จีโรดีตาเลีย: —
|  ตูร์เดอฟร็องส์ | — | — | DSQ |
|  บูเอลตาอาเอสปัญญา | — | 27 | — |
| --- | --- |
—: ไม่ได้ลงแข่ง
DNF: แข่งไม่จบ
DSQ: ถูกตัดสิทธิ์
แหล่งข้อมูลอื่น

จานนี มอสกอน ที่โปรไซคลิงสตาร์ส
คาร์โล รีโกลี

คาร์โล รีโกลี (อิตาลี: Carlo Rigoli, 7 พฤศจิกายน 2426 – 14 ธันวาคม 2507) เป็นจิตรกรชาวอิตาลีที่เดินทางเข้ามาทำงานในสยามตั้งแต่ปลายรัชสมัยพระบาทสมเด็จพระจุลจอมเกล้าเจ้าอยู่หัว
ประวัติ

คาร์โล รีโกลี เกิดเมื่อวันที่ 7 พฤศจิกายน 2426 ที่เมืองเซสโต ฟิออเรนติโน เป็นบุตรคนที่ 3 ในบรรดาพี่น้อง 5 คนของ โจซาฟิต รีโกลี กับ ปัลมิรา อินโนเซนติ โดยครอบครัวของเขาจัดเป็นครอบครัวที่มีฐานะ มีอันจะกิน เดิมครอบครัวจะให้เขาออกบวชเป็นพระในศาสนาคริสต์ตามธรรมเนียม
แต่เนื่องจากเมืองเซสโต ฟิออเรนติโน บ้านเกิดของเขาเป็นแหล่งผลิตเครื่องกระเบื้องพอร์ซเลนและเซรามิคที่สำคัญและตั้งอยู่ใกล้กับสถานที่สำคัญทางศาสนา ประวัติศาสตร์ และศิลปะมากมาย เขาจึงเบนเข็มจากสายศาสนาเข้าสู่สายศิลปิน
รับราชการในสยาม

รีโกลีได้รับการชักชวนจากกาลีเลโอ กีนี จิตรกรชื่อดังให้เข้ามาทำงานในสยามในปลายรัชสมัยพระบาทสมเด็จพระจุลจอมเกล้าเจ้าอยู่หัว ทั้งสองเดินทางถึงสยามในปี 2453 ซึ่งงานแรกของรีโกลีที่ได้รับมอบหมายคือวาดภาพพระราชกรณียกิจของพระมหากษัตริย์ในราชวงศ์จักรี ทั้ง 6 รัชกาลบนโดมในพระที่นั่งอนันตสมาคม นอกจากนี้เขายังต้องวาดภาพจากพระเวสสันดรชาดก แบบเฟรสโกหรือปูนเปียกบนผนังในพระอุโบสถวัดราชาธิวาสราชวรวิหาร ที่ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ตกแต่งพระราชวัง และวาดภาพเหมือนบุคคลสำคัญอีกด้วย นอกจากนี้รีโกลียังเป็นอาจารย์ถ่ายทอดวิชาให้กับเหม เวชกร จิตรกรชื่อดังและราชาเรื่องผีของไทย
เดินทางกลับอิตาลี

รีโกลีเดินทางออกจากสยามในช่วงก่อนเกิดสงครามโลกครั้งที่ 2 กลับไปพำนักที่บ้านเกิดและถึงแก่กรรมเมื่อวันที่ 14 ธันวาคม 2507 ขณะอายุได้ 81 ปี
ผลงาน

ภาพวาดพระราชกรณียกิจของพระมหากษัตริย์ในราชวงศ์จักรีทั้ง 6 รัชกาลบนโดมในพระที่นั่งอนันตสมาคม
ภาพวาดแบบเฟรสโกเรื่องพระเวสสันดรชาดกบนผนังพระอุโบสถวัดราชาธิวาสราชวรวิหาร
ภาพวาดบนโดมในพระที่นั่งบรมพิมาน
พระบรมสาทิสลักษณ์ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
พระบรมสาทิสลักษณ์ของพระบาทสมเด็จพระมงกุฎเกล้าเจ้าอยู่หัว ในฉลองพระองค์ชุดนายพลเสือป่า
เกียรติยศ > เครื่องราชอิสริยาภรณ์

พ.ศ. 2459 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2462 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
จูเซปเป กีอารา

| จูเซปเป กีอารา |
| --- | --- |
เกิด: จูเซปเป ดี กีอารา ค.ศ. 1602 ปาแลร์โม ราชอาณาจักรซิซิลี
เสียชีวิต: 24 สิงหาคม ค.ศ. 1685 (83 ปี) เอโดะ รัฐบาลเอโดะ
ชื่ออื่น: โอกาโมโตะ ซันเอมง
อาชีพ: อดีตมิชชันนารี
จูเซปเป ดี กีอารา (อิตาลี: Giuseppe di Chiara; ค.ศ. 1602 – 24 สิงหาคม ค.ศ. 1685) หรือ โอกาโมโตะ ซันเอมง (ญี่ปุ่น: 岡本三右衛門; โรมาจิ: Okamoto San'emon) เป็นมิชชันนารีคณะเยสุอิตชาวอิตาลี ที่เข้าไปปฏิบัติงานเผยแผ่ในประเทศญี่ปุ่นช่วงคริสต์ศตวรรษที่ 17
กีอาราเกิดที่เมืองปาแลร์โม ราชอาณาจักรซิซิลี เข้าเดินทางเข้าสู่ประเทศญี่ปุ่นเพื่อตามหาบาทหลวงกริชตอเวา ฟึไรรา (โปรตุเกส: Cristóvão Ferreira) ซึ่งเป็นสหาย ในช่วงเวลาที่ศาสนาคริสต์เป็นสิ่งต้องห้ามอย่างยิ่งยวด เพราะกีอาราทราบมาว่าฟึไรราละทิ้งศาสนาคริสต์หลังถูกทรมานโดยทางการญี่ปุ่นเมื่อ ค.ศ. 1633
หลังเกิดการกบฏชิมาบาระเมื่อ ค.ศ. 1638 กีอาราเข้าสู่ญี่ปุ่นโดยขึ้นบกที่เกาะโอชิมะ แล้วถูกจับกุมในเดือนมิถุนายน ค.ศ. 1643 ก่อนถูกส่งไปจองจำในเคหาสน์คริสตัง (ญี่ปุ่น: 吉利支丹屋敷; โรมาจิ: Kirishitan Yashiki ) ในเมืองเอโดะ ณ ที่นั่นกีอาราถูกทรมานอย่างหนักจนละทิ้งศาสนาไปอีกคน ภายหลังกีอาราสมรสกับหญิงหม้ายชาวญี่ปุ่น จึงได้ใช้ชื่อญี่ปุ่นว่า โอกาโมโตะ ซันเอมง (岡本三右衛門) และสถานะซามูไรแทนสามีผู้ล่วงลับของเธอ กีอาราอาศัยอยู่ในแผ่นดินญี่ปุ่นตราบจนสิ้นอายุขัย เมื่อวันที่ 24 สิงหาคม ค.ศ. 1685 ที่เมืองเอโดะ ขณะอายุได้ 83 ปี ศพของเขาได้รับการฌาปนกิจตามธรรมเนียมพุทธ
ในวัฒนธรรมร่วมสมัย

จูเซปเป กีอารา ถูกนำมาสร้างเป็นตัวละคร ซึบัชตีเยา รูดรีกึช (โปรตุเกส: Sebastião Rodrigues; ฉบับแปลไทยใช้ชื่อว่า เซบาสเตียน โรดริเกซ) ในนวนิยายเรื่อง ศรัทธาไม่เงียบ (Silence) แต่งโดยชูซากุ เอ็นโด นวนิยายดังกล่าวถูกนำไปสร้างเป็นภาพยนตร์สองครั้ง เมื่อ ค.ศ. 1971 (เดวิด แลมป์สัน แสดงนำ) และ ค.ศ. 2016 (แอนดรูว์ การ์ฟิลด์ แสดงนำ)
ช็องเบรี

| ช็องเบรี Chambèri  (อาร์เปอตัง) |
| --- | --- |
Prefecture and commune
ช็องเบรี
   ตราอาร์ม
ประเทศ: ฝรั่งเศส
แคว้น: โอแวร์ญ-โรนาลป์
จังหวัด: ซาวัว
เขต: Chambéry
อำเภอ: Chambéry-1, 2 and 3
สหเทศบาล: Chambéry Métropole
การปกครอง
 • นายกเทศมนตรี (2014–2020) : Michel Dantin (LR)
พื้นที่1: 20.99 ตร.กม. (8.10 ตร.ไมล์)
ประชากร (มกราคม ค.ศ. 2018)2: 58,833 คน
 • อันดับ: 89th in France
 • ความหนาแน่น: 2,800 คน/ตร.กม. (7,300 คน/ตร.ไมล์)
เขตเวลา: UTC+1 (CET (UTC +1))
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 73065 /73000
สูงจากระดับน้ำทะเล: 245–560 m (804–1,837 ft)  (avg. 270 m หรือ 890 ft)
เว็บไซต์: www.chambery.fr
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ช็องเบรี (ฝรั่งเศส: Chambéry ภาษาฝรั่งเศส: [ʃɑ̃beʁi]; อิตาลี: Sciamberì; ละติน: Camberia) เป็นนครและเมืองหลักของจังหวัดซาวัว แคว้นโอแวร์ญ-โรนาลป์ ทางตะวันออกของประเทศฝรั่งเศส
ในอดีตเคยเป็นเมืองหลวงของภูมิภาคซาวอยตั้งแต่ศตวรรษที่ 13 เมื่ออามาดิอุสที่ 4 เคานต์แห่งซาวอยได้ให้เมืองนี้เป็นศูนย์กลางอำนาจ
กรมทหารพรานที่ 21

| กรมทหารพรานที่ 21 |
| --- | --- |
กรมทหารพรานที่ 21
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการสนธิกำลัง การต่อต้านการก่อการร้าย การรวบรวมข่าวกรอง ปราบปรามยาเสพติดผิดกฎหมาย การจัดชุดตรวจค้นและจับกุมเรือต้องสงสัย ปฏิบัติการสุนัขตรวจจับ ขยายผลจับกุม ตรวจยึดของกลาง ฝึกลูกเสือ
กองบัญชาการ: ค่ายศรีสองรัก อำเภอเมืองเลย จังหวัดเลย
สมญา: อัศวินรัตติกาล
คำขวัญ: เราสู้
สีหน่วย:   ฟ้า
สัญลักษณ์นำโชค: ค้างคาว
วันสถาปนา: 2 มีนาคม พ.ศ. 2527
ปฏิบัติการสำคัญ: สงครามยาเสพติด
ผู้บังคับบัญชา
ผู้บังคับการ: พันเอก สุริวัชร์ อัครพรเดชาพงษ์
ผบ. สำคัญ: พันเอก มานพ ไขขุนทด พันเอก โฆสิตพงษ์ นิลเอก พันเอก มงคล หอทอง พันเอก นิสิต สมานมิตร พันเอก ปราโมทย์ เนียมสำเภา
กรมทหารพรานที่ 21 (อักษรย่อ: กรม ทพ. 21; อังกฤษ: 21st Ranger Forces Regiment) เป็นหนึ่งในกองกำลังเฉพาะกิจของกองทัพภาคที่ 2 ซึ่งมีกองบัญชาการอยู่ที่ค่ายศรีสองรัก อำเภอเมืองเลย จังหวัดเลย มี พันเอก สุริวัชร์ อัครพรเดชาพงษ์ เป็น ผู้บังคับหน่วยเฉพาะกิจกรมทหารพรานที่ 21
นอกจากนี้ กรมทหารพรานที่ 21 ยังได้ให้การฝึกสุนัขตรวจจับ เพื่อเป็นกำลังสำคัญในการสกัดกั้นยาเสพติดจากประเทศเพื่อนบ้าน ตลอดจนสนับสนุนหน่วยงานอื่นเมื่อได้รับการร้องขอ
ประวัติ

กรมทหารพรานที่ 21 ได้รับการสถาปนาเมื่อวันที่ 2 มีนาคม พ.ศ. 2527 โดยได้รับภารกิจป้องกันชายแดน มีพื้นที่รับผิดชอบ 6 อำเภอ ได้แก่ อำเภอนาแห้ว, อำเภอด่านซ้าย, อำเภอภูเรือ, อำเภอท่าลี่, อำเภอเชียงคาน และอำเภอปากชม ตลอดจนลำน้ำโขงเส้นแบ่งเขตแดนไทย–ลาว ที่ระยะความยาว 233 กิโลเมตร
กรมทหารพรานที่ 21 มักได้รับการกล่าวผ่านสื่อข่าวจากการปราบปรามเครือข่ายยาเสพติดข้ามชาติ อาทิ เดือนกรกฎาคม พ.ศ. 2562 กองร้อยทหารพรานที่ 2110 ได้ปฏิบัติการร่วมกับหมวดเคลื่อนที่เร็วที่ 3 ตรวจจับยาบ้าประมาณ 110,000 เม็ด
รวมถึงในเดือนเมษายน พ.ศ. 2561 ซึ่งกองร้อยทหารพรานที่ 2104 หน่วยเฉพาะกิจกรมทหารพรานที่ 21 ได้รับข่าวจะว่ามีการลอบขนยาเสพติดจากประเทศเพื่อนบ้าน จึงได้มีการประสานการตรวจค้นตามจุดเสี่ยงบริเวณลำน้ำโขง ครั้นเวลาประมาณ 5:30 น. ได้มีรถกระบะมาจอดใกล้โรงสูบน้ำแห่งหนึ่ง แล้วมีชาวลาวนำของมาส่งให้คนที่อยู่ในรถ ครั้นเจ้าหน้าที่มาตรวจค้น ผู้ต้องหาได้ขับรถหนีไป เจ้าหน้าที่จึงใช้วิทยุติดต่อให้อีกชุดตั้งด่านสกัด ซึ่งผู้ต้องหาพยายามหลบหนีแต่ไม่สำเร็จ เนื่องด้วยเจ้าหน้าที่ได้ระดมยิงยางรถยนต์
จากเหตุการณ์ดังกล่าว เจ้าหน้าที่สามารถจับกุมขบวนการลอบขนยาบ้า 4 ราย พร้อมของกลางจำนวนมาก อาทิ เบเรตตา ปีอิกซ์4 (อิตาลี: Beretta Px4), ซองกระสุน, กระสุน, บีบีกันดัดแปลง และโทรศัพท์มือถือ รวมถึงเงินสดกว่า 1 ล้านบาท
เดือนพฤษภาคม พ.ศ. 2560 กรมทหารพรานที่ 21 ได้ทำการตรวจยึดกัญชาประมาณครึ่งตัน จากขบวนการลอบค้ากัญชาข้ามชาติไว้เป็นของกลาง ซึ่งมีมูลค่ากว่า 10 ล้านบาท
กิจกรรมเพื่อสังคม

พ.ศ. 2552 กรมทหารพรานที่ 21 ได้จัดรถบรรทุกน้ำแจกจ่ายแก่ประชาชน รวมถึงโรงเรียนประจำหมู่บ้านที่ขาดแคลน เนื่องจากภัยแล้ง ที่อำเภอด่านซ้าย จังหวัดเลย
ส่วนในเดือนมิถุนายน พ.ศ. 2555 ทหารพรานจากหน่วยเฉพาะกิจกรมทหารพรานที่ 21 ได้มาเล่นดนตรีที่โรงพยาบาลเลย เพื่อเยียวยาและให้กำลังใจแก่ผู้ป่วย โดยมีผู้ป่วย, ญาติผู้ป่วย และเจ้าหน้าที่โรงพยาบาล ให้ความสนใจเป็นจำนวนมาก และในปีเดียวกัน หน่วยเฉพาะกิจกรมทหารพรานที่ 21 ได้ให้กองร้อยทหารพรานที่ 2101 ดำเนินการสร้างอาคารเรียนจำนวน 1 หลัง ให้แก่โรงเรียนบ้านโคก อำเภอนาแห้ว จังหวัดเลย
เดือนเมษายน พ.ศ. 2562 ทางผู้บังคับการหน่วยเฉพาะกิจกรมทหารพรานที่ 21 ได้ให้กำลังพลกองร้อยทหารพรานที่ 2103 ไปซ่อมแซมบ้านเรือนที่ประสบเหตุพายุฤดูร้อน ที่อำเภอท่าลี่ จังหวัดเลย
โครงสร้าง

กองร้อยทหารพรานที่ 2101
กองร้อยทหารพรานที่ 2102 – จัดโครงการทันตกรรมสร้างรอยยิ้ม เพื่อสร้างมวลชนสัมพันธ์ระหว่างประเทศไทย–ลาว เมื่อปี พ.ศ. 2557
กองร้อยทหารพรานที่ 2103
กองร้อยทหารพรานที่ 2104
กองร้อยทหารพรานที่ 2105
กองร้อยทหารพรานที่ 2106 – จับกุมคดีสำคัญ 2 คดี เมื่อเดือนพฤษภาคม พ.ศ. 2562
กองร้อยทหารพรานที่ 2107 – สกัดการลอบลำเลียงยาเสพติดคืนวันลอยกระทงเมื่อปี พ.ศ. 2562
กองร้อยทหารพรานที่ 2108
กองร้อยทหารพรานที่ 2109 – แข่งขันจับผู้ต้องคดียาเสพติดให้โทษเมื่อปี พ.ศ. 2562
กองร้อยทหารพรานที่ 2110
หมวดทหารพรานหญิง กรมทหารพรานที่ 21
สิ่งสืบทอด

กรมทหารพรานที่ 21 ยังได้ให้การฝึกลูกเสือ โดยกองร้อยทหารพรานพิเศษค่ายดีรักษา กรมทหารพรานที่ 21 ตลอดจนมีการแสดงดาบโบราณจากชุดครูฝึกทหารพราน ที่อำเภอด่านซ้าย จังหวัดเลย
รางวัลที่ได้รับ

วันที่ 3 กรกฎาคม พ.ศ. 2558 : พันเอก นิสิต สมานมิตร รับโล่รางวัลชนะเลิศลำดับ 2 การแข่งขันทดสอบขีดความสามารถหน่วยทหารพราน
บุคคลที่มีชื่อเสียง

พันเอก ปราโมทย์ เนียมสำเภา – อดีตผู้บังคับการกรม
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ฮีโน่ 300 |  | รถบรรทุก 6 ล้อ |  ญี่ปุ่น | ใช้สีเขียวขี้ม้า ทะเบียนตรากงจักร |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
ยุทโธปกรณ์ในอดีต > อาวุธไทยโบราณ

| ชื่อ | ภาพ | ประเภท | ที่มา | หมายเหตุ |
| --- | --- | --- | --- | --- |
| ดาบพุทไธศวรรย์ |  | ดาบไทย |  ไทย | ดาบจริง ส่วนใหญ่ใช้ในการสาธิต |
แหล่งข้อมูลอื่น

กรมทหารพรานที่ 21 ที่เฟซบุ๊ก
กองร้อย ทพ.พิเศษค่ายดีรักษา กรมทหารพรานที่ 21 ที่เฟซบุ๊ก
กาเตรีนา กอร์นาโร

| กาเตรีนา กอร์นาโร |
| --- | --- |
ซิญญอราแห่งอาโซโล
โดยโลเรนโซ ลอตโต ค.ศ. 1508
สมเด็จพระราชินีนาถแห่งไซปรัส
ครองราชย์: 26 สิงหาคม ค.ศ. 1474 – 26 กุมภาพันธ์ ค.ศ. 1489
ก่อนหน้า: พระเจ้าฌักที่ 3 แห่งไซปรัส
สมเด็จพระราชินีแห่งไซปรัส
ดำรงพระยศ: พฤศจิกายน ค.ศ. 1472 – 10 กรกฎาคม ค.ศ. 1473
ก่อนหน้า: เอเลนี ปาเลียวโลยีนา

พระราชสมภพ: 25 พฤศจิกายน ค.ศ. 1454(1454-11-25) เวนิส สาธารณรัฐเวนิส
สวรรคต: 10 กรกฎาคม ค.ศ. 1510(1510-07-10) (55 ปี) เวนิส สาธารณรัฐเวนิส
ฝังพระศพ: โบสถ์ซันซัลวาดอร์ เวนิส
พระราชสวามี: พระเจ้าฌักที่ 2 แห่งไซปรัส (ค.ศ. 1468–1473)
พระราชบุตร: พระเจ้าฌักที่ 3 แห่งไซปรัส
ราชวงศ์: ปัวตีแยร์-ลูซีญ็อง (อภิเษกสมรส)
พระราชบิดา: มาร์โก กอร์นาโร
พระราชมารดา: ฟีโอเรนซา กริสโป
ศาสนา: โรมันคาทอลิก
กาเตรีนา กอร์นาโร (อิตาลี: Caterina Cornaro, กรีก: Αικατερίνη Κορνάρο; 25 พฤศจิกายน ค.ศ. 1454 – 10 กรกฎาคม ค.ศ. 1510) หรือ กาตารีนา กอร์แนร์ (เวนิส: Catarina Corner) เป็นพระมหากษัตริย์พระองค์สุดท้ายแห่งราชอาณาจักรไซปรัส พระองค์เป็นพระอัครมเหสีในพระเจ้าฌักที่ 2 แห่งไซปรัส และเป็นผู้สำเร็จราชการแทนพระองค์ในรัชกาลพระเจ้าฌักที่ 3 แห่งไซปรัส ช่วง ค.ศ. 1473–1474 ก่อนเสวยราชสมบัติขึ้นเป็นสมเด็จพระราชินีนาถแห่งไซปรัส ตั้งแต่วันที่ 26 สิงหาคม ค.ศ. 1474 ถึง 26 กุมภาพันธ์ ค.ศ. 1489
พระองค์ถูกประกาศเป็น "ธิดาของนักบุญมาระโก" จากการที่สาธารณรัฐเวนิสเข้ายึดครอบครองราชอาณาจักรไซปรัสหลังการสวรรคตของพระเจ้าฌักที่ 2 พระราชสวามี
พระราชประวัติ > พื้นเพเดิม

กาเตรีนาเป็นธิดาของมาร์โก กอร์นาโร (Marco Cornaro; ธันวาคม 1406 – 1 สิงหาคม 1479) เป็นอัศวินแห่งจักรวรรดิโรมันอันศักดิ์สิทธิ์และอภิชนชาวเวนิส กับฟีโอเรนซา กริสโป (Fiorenza Crispo) พระองค์มีพระเชษฐาคนหนึ่งชื่อจอร์โจ กอร์นาโร (Giorgio Cornaro; 1452 – 31 กรกฎาคม 1527) ซึ่งเป็นอัศวินและอภิชนเช่นบิดา
มาร์โกพระราชชนกเป็นเหลนของมาร์โก กอร์นาโร (Marco Cornaro; 1286 – 13 มกราคม 1368) ดอเจแห่งเวนิสช่วงปี ค.ศ. 1365 ถึง 1368 มีบุคคลจากตระกูลกอร์นาโรเป็นดอเจถึงสี่คน พวกเขามีความสัมพันธ์เชิงพาณิชย์กับไซปรัสมายาวนาน รวมทั้งมีกิจการโรงงานน้ำตาลในแถบเมืองเอพิสโคพีของเขตลีมาซอล และส่งออกผลิตภัณฑ์จากไซปรัสส่งขายยังเมืองเวนิส
ส่วนฟีโอเรนซาพระราชชนนีเป็นธิดาของนีโกลัส กริสโป ลอร์ดแห่งไซรอส (Nicholas Crispo; 1392–1450) กับภรรยาคนหนึ่งซึ่งคาดว่าเป็นบุตรสาวของจาโกโป กัตตีลูซีโอ (Jacopo Gattilusio) เพราะสอดคล้องกับเอกสารที่ระบุตรงกันว่านิกโกเลาะ (Niccolò) เป็นลูกเขยของจาโกโปแห่งเลสบอส ส่วนบันทึกของกาเตรีโน เซโนซึ่งบันทึกไว้ใน ค.ศ. 1474 บันทึกชื่อของภรรยาคนที่สองของกริสโปไว้ว่า ยูโดกีอา-วาเลนซาแห่งเทรบีซอนด์ (Eudokia-Valenza of Trebizond) พระราชธิดาในจักรพรรดิจอห์นที่ 4 แห่งเทรบีซอนด์ซึ่งประสูติแต่พระราชธิดาไม่ปรากฏพระนามของพระเจ้าอเล็กซันเดอร์ที่ 1 แห่งจอร์เจีย จากการศึกษาของมีแชล คูร์ซันสกิส (Michel Kuršanskis) พบว่า สตรีผู้นี้ไม่มีตัวตนจริง